Jaapanlased protestisid julgeolekuseaduse muudatuse vastu | Välismaa | ERR
Jaapanlased protestisid julgeolekuseaduse muudatuse vastu ({{commentsTotal}})
{{1442295952000 | amCalendar}}
Kümned tuhanded inimesed protesteerisid Jaapani parlamendi ees julgeolekuseaduse muudatuse vastu ja nõudsid peaministri ametist lahkumist.
Protesti organiseerija sõnul tuli kohale umbes 45 000 inimest, vahendasid ERR-i teleuudised
Pahameelt tekitab peaministri Shinzo Abe algatatud muudatus, mis lubaks kasutada Jaapani sõjaväge ka välismaal võitlemiseks.
Tegemist on olulise muudatusega, sest Jaapani põhiseaduse järgi on keelatud vägede kasutamine mujal kui kodumaal.
Viimaste arvamusküsitluste järgi on 54 protsenti vastanutest muudatuse vastu.
69-aastase meeleavaldusel osalenud Yasuko Yanagihara hinnangul Abe valitsus ei kuula inimeste häält. "Paljud asjad tehakse nii nagu ajaloos ja ma ei saa vaiki olla. Tulin siia, sest ei taha, et minu lapsed või lapselapsed oleksid olukorras nagu enne sõda või sõja ajal," rääkis Yanagihara.
24-aastane Haruna Shiina on eelkõige vastu ideele hävitada jõud jõuga. "Olen rahulolematu, sest parlamendis ei ole mingit debatti selle idee üle," tunnistas Shiina.